જામનગરના જે વેપારી અશફાક ખત્રી માટે આ ચારેય ઇસમોએ 10 લાખ રૂપિયાની સોપારી લીધી હતી તે અશફાક શિપબ્રેકિંગના વેપાર સાથે જોડાયેલા છે. વિદેશોમાં મોટા શિપ બ્રેકિંગના કોન્ટ્રાક્ટ તે લે છે. એટલું જ નહીં મુદ્રાથી પાન, બીડી અને તમાકુના નિકાસ સાથે પણ આ વેપારી જોડાયેલા છે. ત્યારે હાલ તો પોલીસે તેમના ઘરે સુરક્ષા વ્યવસ્થા વધારી છે. અને તેમની પણ આ અંગે પુછપરછ થઇ રહી છે કે શું તેમને ડી ગેંગ તરફથી કોઇ ખંડણીનો ફોન આવ્યો હતો? કે પછી તે કોઇ રીતે આ ઘટનામાં જોડાયેલા છે?